CELEX: C2007/315/14
Language: mt
Date: 2007-12-22 00:00:00
Title: Kawża C-427/05: Sentenza tal-Qorti tal-Ġustizzja (Ir-Raba' Awla) tal- 25 ta' Ottubru 2007 (talba għal deċiżjoni preliminari tal-Commissione tributaria regionale di Genova (l-Italja) — Agenzia della Entrate Ufficio Genova 1 vs Porto Antico di Genova SpA (Fondi Strutturali — Regolament (KEE) Nru 4253/88 — It-tieni subparagrafu ta' l-Artikolu 21(3) — Projbizzjoni ta' riduzzjoni — Kalkolu tad-dħul taxxabbli — Teħid in kunsiderazzjoni tal-għotjiet Komunitarji rċevuti)

22.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 315/9
            
         Sentenza tal-Qorti tal-Ġustizzja (Ir-Raba' Awla) tal-25 ta' Ottubru 2007 (talba għal deċiżjoni preliminari tal-Commissione tributaria regionale di Genova (l-Italja) — Agenzia della Entrate Ufficio Genova 1 vs Porto Antico di Genova SpA
   (Kawża C-427/05) (1)
   
   (Fondi Strutturali - Regolament (KEE) Nru 4253/88 - It-tieni subparagrafu ta' l-Artikolu 21(3) - Projbizzjoni ta' riduzzjoni - Kalkolu tad-dħul taxxabbli - Teħid in kunsiderazzjoni tal-għotjiet Komunitarji rċevuti)
   (2007/C 315/14)
   Lingwa tal-kawża: It-Taljan
   Qorti tar-rinviju
   Commissione tributaria regionale di Genova
   Partijiet fil-kawża prinċipali
   
      Rikorrenti: Agenzia della Entrate Ufficio Genova 1
   
      Konvenuta: Porto Antico di Genova SpA
   Suġġett
   Talba għal deċiżjoni preliminari — Commissione tributaria regionale di Genova — Interpretazzjoni ta' l-Artikolu 21 tar-Regolament tal-Kunsill (KEE) Nru 2082/93 ta' l-20 ta' Lulju 1993 li jemenda r-Regolament (KEE) Nru 4253/88 li jistabbilixxi dispożizzjonijiet sabiex jiġi implementat ir-Regolament (KEE) Nru 2052/88 fir-rigward tal-koordinazzjoni ta' l-attivitajiet tal-Fondi Strutturali differenti, minn naħa waħda, bejniethom u ma' l-operazzjonijiet tal-Bank Ewropew għall-Investiment u l-istrumenti finanzjarji l-oħrajn li jeżistu, min-naħa l-oħra (ĠU L 193, p.20) — Kompatibbiltà ta' dispożizzjoni nazzjonali li tieħu in konsiderazzjoni fil-kalkolu tad-dħul taxxabbli, l-għajnuna Komunitarja miksuba
   Dispożittiv
   It-tieni subparagrafu ta' l-Artikolu 21(3) tar-Regolament tal-Kunsill (KEE) Nru 4253/88, tad-19 ta' Diċembru 1988, li jistabbilixxi d-dispożizzjonijiet sabiex jiġi implementat ir-Regolament (KEE) Nru 2052/88 fir-rigward tal-koordinazzjoni ta' l-attivitajiet tal-Fondi Strutturali differenti, minn naħa waħda, bejniethom u ma' l-operazzjonijiet tal-Bank Ewropew għall-Investiment u l-istrumenti finanzjarji l-oħrajn li jeżistu, min-naħa l-oħra, kif emendat permezz tar-Regolament tal-Kunsill (KEE) Nru 2082/93 ta' l-20 ta' Lulju 1993, għandu jiġi interpretat fis-sens li ma jipprekludix leġiżlazzjoni fiskali nazzjonali, bħall-Artikolu 55(3)(b) tad-Digriet Nru 917 tal-President tar-Repubblika, tat-22 ta' Diċembru 1986, li jinkludi l-għotjiet magħmula mill-Fondi Strutturali Komunitarji fid-determinazzjoni tad-dħul taxxabbli.
   
      (1)  ĠU C 36, 11.2.2006.